Dzaoudzi
Dzaoudzi on kunta ("commune") Ranskan merentakaisella paikallishallintoalueella Mayottella. Se sijaitsee Petite Terren saarella ja koostuu kahdesta kylästä ("village"), Dzaoudzista ja Labattoirista. Kunta on pinta-alaltaan 6,66 neliökilometrin suuruinen, ja sen asukasluku oli vuonna 2002 12 308. Dzaoudzi toimi Mayotten pääkaupunkina vuoteen 1977 asti, jolloin pääkaupungiksi tuli pääsaari Grande Terren Mamoudzou.
Gýtheio
Gýtheio sijaitsee Mánin niemimaalla, Välimereen kuuluvan Lakonianlahden rannalla. Gýtheiosta on matkaa Areópoliin 28 kilometriä, Mystrakseen 48 km, Kreikan pääkaupunkiin Ateenaan 271 km ja Patrakseen 277 km. Gýtheiosta kulkee lauttoja muun muassa Ateenan kupeessa sijaitsevaan Pireukseen, Kytheran saarelle, Neápoliin sekä Elafónisoksen saarelle. Kaupungin edustalla sijaitsee pieni Kranáin saari.